ประกาศ ก.ศป.เรื่องหลักเกณฑ์และวิธีการเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครอง[๑] โดยที่เป็นการสมควรกำหนดหลักเกณฑ์และวิธีการเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองให้เหมาะสมและสอดคล้องกับการกำหนดให้มีคณะกรรมการบริหารศาลปกครอง(ก.บ.ศป.) ตามกฎหมายว่าด้วยการจัดตั้งศาลปกครองและวิธีพิจารณาคดีปกครองรวมทั้งเพื่อให้การเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองเป็นไปโดยถูกต้องและเรียบร้อยอาศัยอำนาจตามความในมาตรา๔๑/๒ วรรคหนึ่ง (๔) แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง(ฉบับที่ ๙) พ.ศ. ๒๕๖๐ ก.ศป.โดยความเห็นชอบของที่ประชุมใหญ่ตุลาการในศาลปกครองสูงสุด จึงออกประกาศไว้ ดังต่อไปนี้ข้อ๑ ในประกาศนี้การเลือกกรรมการบริหารศาลปกครองผู้ทรงคุณวุฒิ หมายความว่าการเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองตามมาตรา ๔๑/๒ วรรคหนึ่ง (๔) แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒ ซึ่งอาจเป็นการเลือกตามวาระหรือการเลือกแทนตำแหน่งที่ว่าง แล้วแต่กรณีการเลือกตามวาระ หมายความว่าการเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองเพื่อให้ดำรงตำแหน่งตามวาระการเลือกแทนตำแหน่งที่ว่าง หมายความว่าการเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองเพื่อให้ดำรงตำแหน่งที่ว่างลงก่อนครบวาระคณะกรรมการดำเนินการเลือก หมายความว่าคณะกรรมการดำเนินการเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองบัตรเลือก หมายความว่า บัตรเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองสำนักงาน หมายความว่า สำนักงานศาลปกครองเลขาธิการ หมายความว่า เลขาธิการสำนักงานศาลปกครองรองเลขาธิการ หมายความว่ารองเลขาธิการสำนักงานศาลปกครองข้อ๒ เมื่อมีตำแหน่งกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองว่างลงไม่ว่าเพราะเหตุใดให้เลขาธิการจัดให้มีการเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองตามวิธีการที่กำหนดในประกาศนี้โดยให้เลขาธิการรับผิดชอบดูแลให้การเลือกกรรมการบริหารศาลปกครองผู้ทรงคุณวุฒิมีความโปร่งใสและป้องกันไม่ให้ข้าราชการฝ่ายศาลปกครองกระทำการใด ๆอันมีลักษณะเป็นการหาเสียงเพื่อให้ข้าราชการฝ่ายศาลปกครองลงคะแนนหรืองดเว้นลงคะแนนเลือกตนเองหรือผู้อื่นเป็นกรรมการบริหารศาลปกครองผู้ทรงคุณวุฒิการเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองให้ดำเนินการให้แล้วเสร็จก่อนที่กรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองชุดเดิมจะพ้นจากตำแหน่งตามวาระข้อ๓ ให้มีคณะกรรมการดำเนินการเลือกคณะหนึ่งประกอบด้วยตุลาการศาลปกครองซึ่งได้รับแต่งตั้งจากประธานศาลปกครองสูงสุดจำนวนสี่คนและเลขาธิการ เป็นกรรมการโดยให้มีอำนาจและหน้าที่ดำเนินการเลือกกรรมการบริหารศาลปกครองผู้ทรงคุณวุฒิให้เป็นไปตามหลักเกณฑ์และวิธีการที่กำหนดในประกาศนี้และวินิจฉัยชี้ขาดปัญหาที่เกิดขึ้นในการดำเนินการดังกล่าวให้ประธานศาลปกครองสูงสุดแต่งตั้งคณะกรรมการดำเนินการเลือกให้แล้วเสร็จก่อนวันเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองไม่น้อยกว่าสามสิบวันให้คณะกรรมการตามวรรคหนึ่งเลือกกรรมการคนหนึ่งเป็นประธานกรรมการถ้าประธานกรรมการไม่อยู่หรือไม่อาจปฏิบัติหน้าที่ได้ให้คณะกรรมการเลือกกรรมการคนหนึ่งทำหน้าที่แทนประธานในการปฏิบัติหน้าที่ของคณะกรรมการตามวรรคหนึ่งต้องมีกรรมการอยู่พร้อมกันไม่น้อยกว่ากึ่งหนึ่งข้อ๔ ให้คณะกรรมการดำเนินการเลือกแต่งตั้งคณะอนุกรรมการเพื่อดำเนินการเกี่ยวกับการเลือกกรรมการบริหารศาลปกครองผู้ทรงคุณวุฒิดังนี้(๑) คณะอนุกรรมการรับและเก็บรักษาบัตรเลือกประกอบด้วยรองเลขาธิการคนหนึ่ง เป็นประธานอนุกรรมการและข้าราชการฝ่ายศาลปกครองจำนวนสองคน เป็นอนุกรรมการ(๒) คณะอนุกรรมการตรวจนับคะแนนประกอบด้วยรองเลขาธิการคนหนึ่ง เป็นประธานอนุกรรมการและข้าราชการฝ่ายศาลปกครองจำนวนสี่คน เป็นอนุกรรมการ(๓) คณะอนุกรรมการทำลายบัตรเลือกประกอบด้วยรองเลขาธิการคนหนึ่ง เป็นประธานอนุกรรมการและข้าราชการฝ่ายศาลปกครองจำนวนสองคน เป็นอนุกรรมการในการปฏิบัติหน้าที่ของคณะอนุกรรมการตามวรรคหนึ่งต้องมีอนุกรรมการอยู่พร้อมกันไม่น้อยกว่ากึ่งหนึ่งของจำนวนอนุกรรมการทั้งหมดถ้าประธานอนุกรรมการไม่อยู่หรือไม่อาจปฏิบัติหน้าที่ได้ให้เลือกอนุกรรมการคนหนึ่งทำหน้าที่แทนประธานอนุกรรมการให้เลขาธิการแต่งตั้งบุคคลเพื่อช่วยคณะอนุกรรมการตามวรรคหนึ่งดำเนินการใดๆ ได้ตามความเหมาะสมข้อ๕ เมื่อมีการเลือกกรรมการบริหารศาลปกครองผู้ทรงคุณวุฒิให้เลขาธิการมีหนังสือสอบถามข้าราชการฝ่ายศาลปกครองที่มีลักษณะต้องห้ามตามมาตรา๔๑/๓ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒เพื่อให้ข้าราชการฝ่ายศาลปกครองผู้นั้นแสดงความประสงค์ว่าต้องการดำรงตำแหน่งกรรมการบริหารศาลปกครองผู้ทรงคุณวุฒิในกรณีที่ได้รับเลือกหรือไม่ โดยให้แจ้งความประสงค์เป็นหนังสือต่อเลขาธิการภายในเจ็ดวันนับแต่วันที่ได้รับหนังสือจากเลขาธิการเมื่อพ้นกำหนดระยะเวลาตามวรรคหนึ่งให้เลขาธิการจัดทำบัญชีรายชื่อข้าราชการฝ่ายศาลปกครองผู้มีสิทธิเลือกกรรมการบริหารศาลปกครองผู้ทรงคุณวุฒิบัญชีรายชื่อและหมายเลขข้าราชการฝ่ายศาลปกครองซึ่งดำรงตำแหน่งประเภทวิชาการไม่ต่ำกว่าระดับทรงคุณวุฒิหรือประเภทบริหารไม่ต่ำกว่าระดับสูงผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิแล้วเสนอคณะกรรมการดำเนินการเลือกพิจารณาตรวจสอบก่อนส่งให้ข้าราชการฝ่ายศาลปกครองทำการเลือกต่อไป ทั้งนี้หากข้าราชการฝ่ายศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิผู้ใดมีลักษณะต้องห้ามตามมาตรา ๔๑/๓แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒อยู่ในเวลาเดียวกับที่เลขาธิการจัดทำบัญชีรายชื่อให้ระบุหมายเหตุแสดงลักษณะต้องห้ามดังกล่าว และความประสงค์ของข้าราชการฝ่ายศาลปกครองตามวรรคหนึ่งไว้ในบัญชีรายชื่อด้วยในกรณีการเลือกแทนตำแหน่งที่ว่างให้นำความในวรรคหนึ่งและวรรคสองมาใช้บังคับโดยอนุโลมข้อ๖ เมื่อคณะกรรมการดำเนินการเลือกพิจารณาตรวจสอบบัญชีรายชื่อข้าราชการฝ่ายศาลปกครองผู้มีสิทธิเลือกกรรมการบริหารศาลปกครองผู้ทรงคุณวุฒิและบัญชีรายชื่อและหมายเลขของข้าราชการฝ่ายศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิตามข้อ๕ แล้ว ให้เลขาธิการจัดส่งบัญชีรายชื่อและหมายเลขบุคคลผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิดังกล่าวและบัตรเลือกพร้อมทั้งแจ้งกำหนดวันสุดท้ายที่จะต้องส่งบัตรเลือกกลับให้ถึงสำนักงานรวมถึงกำหนดวัน เวลา และสถานที่ที่จะทำการตรวจนับคะแนนไปยังผู้มีสิทธิเลือกกรรมการบริหารศาลปกครองผู้ทรงคุณวุฒิทั้งนี้ต้องดำเนินการให้แล้วเสร็จก่อนกำหนดวันสุดท้ายที่จะต้องส่งบัตรเลือกให้ถึงสำนักงานไม่น้อยกว่าสิบห้าวันในกรณีการเลือกแทนตำแหน่งที่ว่างให้แจ้งจำนวนตำแหน่งกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองที่ว่างไปด้วยก่อนกำหนดวันสุดท้ายที่จะต้องส่งบัตรเลือกให้ถึงสำนักงานเจ็ดวันถ้าผู้มีสิทธิเลือกกรรมการบริหารศาลปกครองผู้ทรงคุณวุฒิผู้ใดยังไม่ได้รับบัญชีรายชื่อและหมายเลขผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิพร้อมด้วยบัตรเลือกหรือได้รับแต่ไม่บริบูรณ์ให้ผู้มีสิทธิเลือกนั้นแจ้งเลขาธิการเพื่อดำเนินการให้ตนมีโอกาสใช้สิทธิเลือกภายในกำหนดวันสุดท้ายที่จะต้องส่งบัตรเลือกกลับให้ถึงสำนักงานข้อ๗ บัตรเลือกให้เป็นไปตามแบบท้ายประกาศนี้และบัตรเลือกทุกบัตรต้องมีลายมือชื่อของเลขาธิการและรองเลขาธิการคนหนึ่งกำกับไว้เป็นหลักฐานกรณีการเลือกแทนตำแหน่งที่ว่างให้จำนวนหมายเลขผู้มีสิทธิได้รับเลือกในแบบบัตรเลือกเท่ากับจำนวนตำแหน่งกรรมการบริหารศาลปกครองผู้ทรงคุณวุฒิที่ว่างข้อ๘ ในการเลือกกรรมการบริหารศาลปกครองผู้ทรงคุณวุฒิให้ข้าราชการฝ่ายศาลปกครองผู้มีสิทธิเลือกและประสงค์จะลงคะแนนกรอกบัตรเลือกโดยเขียนหมายเลขด้วยตนเองจำนวนไม่เกินสองคนในกรณีการเลือกตามวาระหรือไม่เกินจำนวนตำแหน่งของกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองที่ว่างลงในกรณีการเลือกแทนตำแหน่งที่ว่างแล้วใส่ซองบรรจุบัตรเลือกตามข้อ๗ ปิดผนึก และนำไปหย่อนลงในกล่องรับบัตรเลือกที่ตั้งอยู่ที่สำนักงานด้วยตนเองสำหรับข้าราชการฝ่ายศาลปกครองในภูมิภาคอาจนำซองบัตรเลือกไปหย่อนลงในกล่องรับบัตรเลือกด้วยตนเองตามสถานที่ที่กำหนดไว้ตามวรรคหนึ่งหรือจะมอบซองบัตรเลือกให้ผู้อำนวยการสำนักงานศาลปกครองในภูมิภาคเป็นผู้รวบรวมส่งทางไปรษณีย์ลงทะเบียนก็ได้ทั้งนี้จะต้องส่งบัตรเลือกให้ถึงเลขาธิการภายในกำหนดวันสุดท้ายที่จะต้องส่งบัตรเลือกกลับให้ถึงสำนักงานข้อ๙ ให้คณะอนุกรรมการรับและเก็บรักษาบัตรเลือกมีอำนาจหน้าที่รับบัตรเลือกที่ข้าราชการฝ่ายศาลปกครองนำไปหย่อนลงในกล่องรับบัตรเลือกรับและรวบรวมบัตรเลือกที่ส่งมาทางไปรษณีย์ลงทะเบียนรวมทั้งเก็บรักษาบัตรเลือกเพื่อส่งมอบให้คณะอนุกรรมการตรวจนับคะแนนในวันตรวจนับคะแนนในการนี้ให้แต่งตั้งข้าราชการฝ่ายศาลปกครองจำนวนไม่น้อยกว่าสองคนทำหน้าที่ช่วยเหลือการปฏิบัติงานของคณะอนุกรรมการรับและเก็บรักษาบัตรเลือกให้เป็นไปโดยเรียบร้อยในกรณีที่สำนักงานได้รับบัตรเลือกที่ส่งมาทางไปรษณีย์ลงทะเบียนให้นำซองบัตรเลือกที่ได้รับทั้งหมดใส่รวมกันไว้ในกล่องรับบัตรเลือกของข้าราชการฝ่ายศาลปกครองในภูมิภาคโดยไม่ต้องเปิดซองไปรษณีย์ลงทะเบียนข้อ๑๐ คณะอนุกรรมการตรวจนับคะแนนมีอำนาจหน้าที่ดังต่อไปนี้(๑)รักษาความสงบเรียบร้อยในสถานที่ตรวจนับคะแนน(๒)ตรวจสอบบัญชีรายชื่อและหมายเลขผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิและบัญชีรายชื่อผู้มีสิทธิเลือกกรรมการบริหารศาลปกครองผู้ทรงคุณวุฒิ(๓)เปิดซองบรรจุบัตรเลือกและตรวจสอบบัตรเลือก(๔)ตรวจนับคะแนนโดยเปิดเผยและประกาศผลการตรวจนับคะแนนตามที่กำหนดในประกาศนี้(๕)ดำเนินการอื่นใดเกี่ยวกับการเลือกกรรมการบริหารศาลปกครองผู้ทรงคุณวุฒิเพื่อให้การเลือกกรรมการบริหารศาลปกครองผู้ทรงคุณวุฒิเป็นไปโดยเรียบร้อยบริสุทธิ์ และยุติธรรมข้อ๑๑ ก่อนเริ่มการตรวจนับคะแนนให้คณะอนุกรรมการตรวจนับคะแนนเปิดซองไปรษณีย์ลงทะเบียนที่บรรจุซองบัตรเลือกของข้าราชการฝ่ายศาลปกครองในภูมิภาคและนำซองบัตรเลือกของข้าราชการฝ่ายศาลปกครองในภูมิภาคมารวมกับซองบัตรเลือกของข้าราชการฝ่ายศาลปกครองในส่วนกลางในการตรวจนับคะแนนให้คณะอนุกรรมการตรวจนับคะแนนเปิดซองบัตรเลือกและวินิจฉัยว่าบัตรเลือกนั้นเป็นบัตรดีบัตรเสียบางส่วนหรือบัตรเสียแล้วดำเนินการนับคะแนนสำหรับบัตรดีและบัตรเสียบางส่วนเฉพาะส่วนที่ไม่เสียให้อนุกรรมการตรวจนับคะแนนสลักหลังบัตรเสียบางส่วนหรือบัตรเสียว่าเสียบางส่วน หรือ เสีย แล้วแต่กรณีแล้วให้อนุกรรมการตรวจนับคะแนนไม่น้อยกว่ากึ่งหนึ่งของอนุกรรมการที่มาปฏิบัติหน้าที่ลงลายมือชื่อกำกับไว้เมื่อการตรวจนับคะแนนสิ้นสุดลงให้คณะอนุกรรมการตรวจนับคะแนนเก็บบัตรดีไว้ในหีบบัตรเลือกส่วนบัตรเสียบางส่วนและบัตรเสียให้บรรจุซองหรือห่อแยกไว้ต่างหากเพื่อมิให้ปะปนกับบัตรเลือกอื่นและเก็บบัตรเลือกที่ใช้นับคะแนนทั้งหมดไว้ด้วยกันในหีบบัตรเลือกใส่กุญแจประจำครั่งทับรูกุญแจไว้และเก็บรักษาไว้ที่สำนักงานเพื่อส่งมอบให้คณะอนุกรรมการทำลายบัตรเลือกดำเนินการต่อไปตามข้อ๑๖การดำเนินการตามวรรคหนึ่งวรรคสอง และวรรคสามให้กระทำโดยเปิดเผยโดยเปิดโอกาสให้ผู้มีส่วนได้ส่วนเสียเข้าร่วมสังเกตการณ์ได้และให้กระทำติดต่อกันไปจนกว่าเสร็จสิ้นในรวดเดียวตามกำหนดวัน เวลาและสถานที่ที่กำหนดไว้ในข้อ ๖ วรรคหนึ่งในกรณีที่การตรวจนับคะแนนไม่สามารถกระทำได้หรือไม่สามารถตรวจนับคะแนนได้จนเสร็จสิ้นอันเนื่องจากเหตุสุดวิสัยหรือเหตุจำเป็นอย่างอื่นให้คณะอนุกรรมการตรวจนับคะแนนประกาศงดการตรวจนับคะแนนแล้วรายงานต่อคณะกรรมการดำเนินการเลือกโดยเร็วเพื่อให้คณะกรรมการดำเนินการเลือกกำหนดวัน เวลา และสถานที่นับคะแนนใหม่โดยเร็วข้อ๑๒ บัตรเลือกดังต่อไปนี้ให้ถือเป็นบัตรเสียและไม่ให้นับคะแนน(๑)บัตรที่มิใช่บัตรฉบับที่เลขาธิการส่งไปให้หรือบัตรที่ไม่มีลายมือชื่อของเลขาธิการและรองเลขาธิการกำกับเป็นหลักฐาน(๒)บัตรที่เขียนหมายเลขผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิเกินจำนวนที่กำหนดในข้อ๘(๓)บัตรที่มิได้เขียนหมายเลขผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิ(๔)บัตรที่เขียนหมายเลขอื่นที่ไม่มีในบัญชีรายชื่อผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิทั้งหมด(๕)บัตรที่ผู้เลือกมิได้เขียนหมายเลขผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิทั้งหมดด้วยตนเอง(๖)บัตรที่เขียนหมายเลขผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิทั้งหมดเลอะเลือนหรือไม่ชัดเจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิหมายเลขใด(๗)บัตรที่ไปถึงสำนักงานเมื่อพ้นกำหนดวันสุดท้ายที่เลขาธิการกำหนดให้ส่งตามข้อ ๖วรรคหนึ่งข้อ๑๓ บัตรเลือกต่อไปนี้ให้ถือเป็นบัตรเสียบางส่วนซึ่งไม่ให้นับคะแนนส่วนที่เสียและให้นับคะแนนเฉพาะส่วนที่ไม่เสียเท่านั้น(๑)บัตรที่เขียนหมายเลขอื่นที่ไม่มีในบัญชีรายชื่อผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิปนกับหมายเลขที่มีในบัญชีรายชื่อผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิ(๒)บัตรที่เขียนหมายเลขผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิซ้ำหมายเลข(๓)บัตรที่เขียนหมายเลขผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิบางหมายเลขเลอะเลือนหรือไม่ชัดเจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิหมายเลขใด(๔)บัตรที่ผู้เลือกมิได้เขียนหมายเลขผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิคนใดด้วยตนเองข้อ๑๔ ให้ข้าราชการฝ่ายศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิซึ่งได้คะแนนมากตามลำดับลงมาจำนวนสองคนในกรณีการเลือกตามวาระหรือจำนวนเท่ากับตำแหน่งของกรรมการบริหารศาลปกครองผู้ทรงคุณวุฒิที่ว่างลงในกรณีการเลือกแทนตำแหน่งที่ว่างเป็นผู้ได้รับเลือกเป็นกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครองในกรณีที่ผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิได้คะแนนเท่ากันในลำดับใดจนเป็นเหตุให้ไม่สามารถเรียงลำดับผู้ได้รับเลือกเป็นกรรมการบริหารศาลปกครองผู้ทรงคุณวุฒิตามจำนวนกรรมการบริหารศาลปกครองผู้ทรงคุณวุฒิที่จะมีได้ให้ทำการจับสลากผู้ได้คะแนนเท่ากันในลำดับนั้นเพื่อให้ได้ผู้ได้รับเลือกเป็นกรรมการบริหารศาลปกครองผู้ทรงคุณวุฒิครบตามจำนวนที่กำหนดการจับสลากให้ประธานอนุกรรมการตรวจนับคะแนนเป็นผู้จับโดยเปิดเผยและต่อหน้าอนุกรรมการตรวจนับคะแนนไม่น้อยกว่ากึ่งหนึ่งเมื่อทราบผลการตรวจนับคะแนนการเลือกกรรมการบริหารศาลปกครองผู้ทรงคุณวุฒิแล้วให้ประธานอนุกรรมการตรวจนับคะแนนประกาศผลการตรวจนับคะแนนต่อหน้าผู้ซึ่งอยู่ ณ สถานที่ที่ทำการตรวจนับคะแนนแล้วปิดประกาศผลการตรวจนับคะแนนดังกล่าวไว้ณ สถานที่นั้นด้วยและให้คณะอนุกรรมการตรวจนับคะแนนรายงานผลการตรวจนับคะแนนการเลือกกรรมการบริหารศาลปกครองผู้ทรงคุณวุฒิพร้อมทั้งส่งประกาศผลการตรวจนับคะแนนการเลือกกรรมการบริหารศาลปกครองผู้ทรงคุณวุฒิไปยังคณะกรรมการดำเนินการเลือกภายในวันนั้นหรือวันถัดจากวันทราบผลนั้นเป็นอย่างช้าข้อ๑๕ ในกรณีที่ผลการตรวจนับคะแนนการเลือกกรรมการบริหารศาลปกครองผู้ทรงคุณวุฒิปรากฏว่าข้าราชการฝ่ายศาลปกครองที่มีผลการตรวจนับคะแนนอยู่ในลำดับที่จะได้รับเลือกเป็นกรรมการบริหารศาลปกครองผู้ทรงคุณวุฒิผู้ใดมีลักษณะต้องห้ามตามมาตรา๔๑/๓ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ให้คณะกรรมการดำเนินการเลือกมีหนังสือสอบถามข้าราชการฝ่ายศาลปกครองผู้นั้นเพื่อแสดงความประสงค์ว่าต้องการดำรงตำแหน่งกรรมการบริหารศาลปกครองผู้ทรงคุณวุฒิหรือไม่โดยให้แจ้งความประสงค์เป็นหนังสือต่อคณะกรรมการดำเนินการเลือกภายในเจ็ดวันนับแต่วันที่ได้รับหนังสือจากคณะกรรมการดำเนินการเลือกทั้งนี้ หากไม่แจ้งความประสงค์ภายในกำหนดระยะเวลาดังกล่าวให้ถือว่าข้าราชการฝ่ายศาลปกครองผู้นั้นไม่ประสงค์จะดำรงตำแหน่งกรรมการบริหารศาลปกครองผู้ทรงคุณวุฒิและให้เลื่อนข้าราชการฝ่ายศาลปกครองที่มีผลการตรวจนับคะแนนในลำดับถัดไปเป็นผู้ได้รับเลือกให้ดำรงตำแหน่งกรรมการบริหารศาลปกครองผู้ทรงคุณวุฒิแทนจนกว่าจะครบจำนวนกรรมการบริหารศาลปกครองผู้ทรงคุณวุฒิตามมาตรา ๔๑/๒ วรรคหนึ่ง (๔)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ให้คณะกรรมการดำเนินการเลือกรายงานผลการเลือกกรรมการบริหารศาลปกครองผู้ทรงคุณวุฒิต่อประธานศาลปกครองสูงสุดเพื่อดำเนินการประกาศรายชื่อผู้ได้รับเลือกเป็นกรรมการบริหารศาลปกครองผู้ทรงคุณวุฒิตามมาตรา๔๑/๒ วรรคหนึ่ง (๔) แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒ และให้เลขาธิการดำเนินการประกาศรายชื่อดังกล่าวในราชกิจจานุเบกษาข้อ๑๖ ให้คณะอนุกรรมการทำลายบัตรเลือกดำเนินการทำลายบัตรเลือกด้วยเครื่องทำลายเอกสารเมื่อพ้นกำหนดเก้าสิบวันนับแต่วันที่ประธานศาลปกครองสูงสุดประกาศรายชื่อผู้ได้รับเลือกเป็นกรรมการบริหารศาลปกครองผู้ทรงคุณวุฒิข้อ๑๗ ให้ ก.ศป.มีอำนาจตีความและวินิจฉัยปัญหาเกี่ยวกับการปฏิบัติตามประกาศนี้ข้อ๑๘ ให้ประธานศาลปกครองสูงสุดรักษาการตามประกาศนี้ประกาศณ วันที่ ๑๒ ตุลาคม พ.ศ. ๒๕๖๐ปิยะ ปะตังทาประธานศาลปกครองสูงสุดประธานกรรมการตุลาการศาลปกครอง[เอกสารแนบท้าย]๑. บัตรเลือกกรรมการบริหารศาลปกครองผู้ทรงคุณวุฒิตามมาตรา ๔๑/๒ (๔) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ.๒๕๔๒(ดูข้อมูลจากภาพกฎหมาย)ปุณิกา/อัญชลี/จัดทำ๖พฤศจิกายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๑๖ ก/หน้า ๒๒/๓ พฤศจิกายน ๒๕๖๐